CELEX: 
Language: hr
Date: 2017-04-05 00:00:00
Title: PROVEDBENA UREDBA KOMISIJE (EU) …/... o izmjeni Provedbene uredbe Komisije (EU) 2015/378 o utvrđivanju pravila za primjenu Uredbe (EU) br. 514/2014 Europskog parlamenta i Vijeća u pogledu provedbe godišnjeg postupka poravnavanja računâ i provedbe potvrđivanja usklađenosti

PROVEDBENA UREDBA KOMISIJE (EU) …/...
            
            
               оd 5.4.2017.
            
            
               o izmjeni Provedbene uredbe Komisije (EU) 2015/378 o utvrđivanju pravila za primjenu Uredbe (EU) br. 514/2014 Europskog parlamenta i Vijeća u pogledu provedbe godišnjeg postupka poravnavanja računâ i provedbe potvrđivanja usklađenosti
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 514/2014 Europskog parlamenta i Vijeća od 16. travnja 2014. o utvrđivanju općih odredaba o Fondu za azil, migracije te integraciju i o Instrumentu za financijsku potporu u području policijske suradnje, sprečavanja i suzbijanja kriminala te upravljanja krizama
                  1
               , a posebno njezin članak 47. stavak 6.,
            
            
               budući da:
            
            
               (1)Prvim postupkom godišnjeg poravnavanja računâ provedenim na temelju članka 1. Provedbene uredbe Komisije (EU) 2015/378
                  2
                naglašena je potreba da se razjasni situacija povezana s godišnjim iznosima pretfinanciranja koji nisu u potpunosti poravnati dostavljenim godišnjim financijskim izvještajima. 
            
            
               (2)Potrebno je uspostaviti modalitete provedbe potvrđivanja usklađenosti, a posebno pravila o kriterijima za određivanje razine financijske korekcije koju Komisija može primjenjivati na temelju članka 47. Uredbe (EU) br. 514/2014 nakon dovršetka tog postupka.
            
            
               (3)Kako bi se osigurala pravna sigurnost i jednako postupanje prema svim državama članicama ključno je pojasniti kriterije za određivanje nedostataka u djelotvornom radu sustava upravljanje i kontrole, odrediti glavne vrste tih nedostataka i utvrditi kriterije za određivanje razine financijske korekcije. 
            
            
               (4)Stoga bi Provedbenu uredbu Komisije (EU) 2015/378 trebalo izmijeniti.
            
            
               (5)Mjere predviđene u ovoj Uredbi u skladu su s mišljenjem Odbora za Fond za azil, migracije i integraciju te unutarnju sigurnost, 
            
            
               DONIJELA JE OVU UREDBU:
            
            
               Članak 1.
            
            
               Provedbena uredba Komisije (EU) 2015/378 mijenja se kako slijedi: 
            
            
               (1)članak 1. mijenja se kako slijedi:
            
            
               (a)stavak 6. zamjenjuje se sljedećim:
            
            
               „6. Ako je iznos koji je Komisija prihvatila u odluci o godišnjem poravnavanju računâ za financijsku godinu N niži od godišnjeg iznosa pretfinanciranja za financijsku godinu N, potonji iznos poravnava se u odnosu na prethodni. Svaki preplaćeni iznos pretfinanciranja poravnava se tijekom sljedećeg postupka poravnavanja.
            
            
               (b)Prvi podstavak primjenjuje se i u slučajevima kada država članica dostavi godišnje financijske izvještaje s plaćanjem jednakim nuli.”;
            
         
         
            
               (c)stavak 7. briše se;
            
            
               (2)umeću se sljedeći članci:
            
            
                „Članak 3.a
            
            
               Kriteriji za utvrđivanje nedostataka u djelotvornom funkcioniranju sustava upravljanja i kontrole
            
            
               1.
                     Komisija temelji svoju ocjenu o djelotvornom funkcioniranju sustava upravljanja i kontrole na rezultatima svih raspoloživih revizija koje provode države članice, službe Komisije i Revizorski sud, rezultatima istraga koje je proveo Europski ured za borbu protiv prijevara ili bilo kojim drugim informacijama o usklađenosti s kriterijima za imenovanje iz članka 2. stavka 1. Delegirane uredbe Komisije (EU) br. 1042/2014*.
            
            
               Ocjena Komisije obuhvaća unutarnje kontrolno okruženje nacionalnog programa, upravljačke i kontrolne aktivnosti odgovornog tijela te kontrolne i revizijske aktivnosti revizorskog tijela, a temelji se na provjeri usklađenosti s ključnim zahtjevima utvrđenima u tablici 1. Priloga.  
            
            
               2.
                     Usklađenost s ključnim zahtjevima iz stavka 1. prema kategorijama utvrđenima u tablici 2. Priloga upotrebljava se za ocjenjivanje djelotvornog funkcioniranja svakog odgovornog tijela i donošenje općeg zaključka o sustavu upravljanja i kontrole. U općem se zaključku o sustavu upravljanja i kontrole uzimaju u obzir bilo koje olakotne ili otegotne okolnosti.
            
            
               3.  Ocijeni li se da su 2., 4., 5., 8., 11., 12. ili 14. ključni zahtjev iz tablice 1. Priloga ili dva druga ključna zahtjeva ili više njih iz te tablice obuhvaćeni 3. ili 4. kategorijom navedenom u tablici 2. Priloga, to se smatra ozbiljnim nedostatkom u djelotvornom funkcioniranju sustava upravljanja i kontrole.
            
            
               Članak 3.b
            
            
               Kriteriji za primjenu i određivanje razine financijskih korekcija
            
            
               1.
                     Komisija primjenjuje financijske korekcije ako se utvrdi jedna pojedinačna ili sustavna nepravilnost ili više njih ili jedan nedostatak ili više njih u djelotvornom funkcioniranju sustava upravljanja i kontrole („nedostaci sustava”).
            
            
               Za potrebe ove Uredbe, nepravilnost je svaka povreda prava Unije ili nacionalnog prava ili kršenje nacionalnih pravila koje proizlazi iz djelovanja ili propusta jednog ili više korisnika i koje šteti ili bi moglo naštetiti općem proračunu Europske unije plaćanjem neopravdane stavke rashoda.
            
            
               Iznos financijske korekcije određuje se za svaki slučaj posebno, kad god je to moguće, i jednak je točnom iznosu rashoda koji je nepropisno plaćen iz općeg proračuna Unije.
            
            
               Ako Komisija utvrdi nepravilnosti u reprezentativnom uzorku rashoda u cijelom nacionalnom programu ili u njegovu dijelu, a provjera pravilnosti ostalih rashoda nije isplativa, korekcija se može odrediti ekstrapolacijom rezultata ispitivanja uzorka na preostali dio cjeline. 
            
            
               Ako Komisija utvrdi sustavne nepravilnosti ili sustavne nedostatke, a čak ni ekstrapolacijom nije moguće precizno kvantificirati korekciju, na iskazane se rashode iz dijela sustava koji sadržava te nepravilnosti ili nedostatke primjenjuje paušalna stopa financijske korekcije u skladu s okvirnim kriterijima i ljestvicama iz stavaka 2. i 3. 
            
            
               Paušalne se korekcije mogu primijeniti i u pogledu pojedinačnih nepravilnosti.
            
            
               2.
                     Razina paušalne korekcije određuje se s obzirom na sljedeće čimbenike:
            
            
               (a)stupanj ozbiljnosti nepravilnosti ili sustavnog nedostatka u odnosu na ukupni sustav ili njegov dio, ili na vrste iskazanih rashoda;
            
            
               (b)stupanj rizika gubitka kojemu je proračun Unije bio izložen zbog nepravilnosti ili sustavnog nedostatka;
            
            
               (c)osjetljivost rashoda na prijevaru zbog nepravilnosti ili sustavnog nedostatka;
            
         
         
            
               (d)bilo koje olakotne ili otegotne okolnosti.
            
            
               3.
                     Razina korekcije određuje se na sljedeći način:
            
            
               (a)ako su jedna nepravilnost ili više njih ili jedan sustavni nedostatak ili više njih tako ključni, učestali ili sveobuhvatni da predstavljaju potpuni neuspjeh sustava koji ugrožava zakonitost i ispravnost svih predmetnih rashoda, primjenjuje se paušalna stopa od 100 %; 
            
            
               (b)ako su jedna nepravilnost ili više njih ili jedan sustavni nedostatak ili više njih tako učestali i sveobuhvatni da predstavljaju vrlo ozbiljan neuspjeh sustava koji ugrožava zakonitost i ispravnost svih predmetnih rashoda, primjenjuje se paušalna stopa od 25 %;
            
            
               (c)ako zbog jedne nepravilnosti ili više njih ili jednog sustavnog nedostatka ili više njih sustav funkcionira djelomično, loše ili rijetko te ugrožava zakonitost i ispravnost visokog udjela predmetnih rashoda, primjenjuje se paušalna stopa od 10 %;
            
            
               (d)ako zbog jedne nepravilnosti ili više njih ili jednog sustavnog nedostatka ili više njih sustav funkcionira nedosljedno te ugrožava zakonitost i ispravnost znatnog udjela predmetnih rashoda, primjenjuje se paušalna stopa od 5 %.
            
            
               U skladu s načelom proporcionalnosti, stopa se može smanjiti na 2 % ako se zaključi da priroda i ozbiljnost nepravilnosti ili sustavnog nedostatka ne opravdavaju stopu korekcije od 5 %.
            
            
               4.   Ako se, zbog propusta odgovornog tijela da poduzme primjerene korektivne mjere nakon primjene financijske korekcije u obračunskoj godini, u sljedećoj obračunskoj godini utvrdi ista nepravilnost ili više njih ili isti nedostatak ili više njih, stopa paušalne korekcije može se, zbog postojanja jedne nepravilnosti ili više njih ili jednog nedostatka ili više njih, povisiti na razinu koja nije viša od sljedeće razine na ljestvici utvrđenoj u stavku 3. 
            
            
               *
                     Delegirana uredba Komisije (EU) br. 1042/2014 оd 25. srpnja 2014. o dopuni Uredbe (EU) br. 514/2014 u pogledu imenovanja odgovornih tijela te njihovih odgovornosti u vezi upravljanja i nadzora te u pogledu statusa i obveza revizorskih tijela (SL L 289, 3.10.2014., str. 3.).”;
            
            
               (3)dodaje se novi prilog kako je utvrđen u Prilogu ovoj Uredbi. 
            
            
               Članak 2.
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u državama članicama u skladu s Ugovorima.
            
            
               Sastavljeno u Bruxellesu 5.4.2017.
            
            
               
                     Za Komisiju
               
               
                     Predsjednik
                     Jean-Claude JUNCKER
               
            
         
         
            
                  
                     (1)
                  SL L 150, 20.5.2014., str. 112. 
               
               
                  
                     (2)
                  Provedbena uredba Komisije (EU) 2015/378 оd 2. ožujka 2015. o utvrđivanju pravila za primjenu Uredbe (EU) br. 514/2014 Europskog parlamenta i Vijeća u pogledu provedbe godišnjeg postupka poravnavanja računâ i provedbe potvrđivanja usklađenosti (SL L 64, 7.3.2015., str. 30.).
               
            
      
    ---documentbreak--- 
      
         
         
            
               PRILOG
            
            
                
            
            
                „PRILOG 
            
            
               Ključni zahtjevi sustava upravljanja i kontrole i njihova klasifikacija s obzirom na njihovo djelotvorno funkcioniranje
            
            
               (upućivanje u članku 3.a Uredbe (EU) 2015/378)
            
            
            
               Tablica 1.
            
            
               Ključni zahtjevi
            
            
                     
                  
                  
                     
                        Ključni zahtjevi sustava upravljanja i kontrole
                     
                  
                  
                     
                  
                  
                     
                        Predmetna tijela
                     
                  
                  
                     
                  
                  
                     
                        Područje primjene 
                     
                  
               
                     
                        1.
                     
                  
                  
                     
                        Odgovarajući opis i razdvajanje funkcija i odgovarajući sustavi izvješćivanja i praćenja u slučajevima u kojima nadležno tijelo povjeri vršenje zadaća drugom tijelu. 
                     
                  
                  
                     
                        Odgovorno tijelo/delegirano tijelo
                     
                  
                  
                     
                        Unutarnje okruženje
                     
                  
               
                     
                        2.
                     
                  
                  
                     
                        Odgovarajući odabir projekata 
                     
                  
                  
                     
                        Odgovorno tijelo/delegirano tijelo
                     
                  
                  
                     
                        Kontrolne aktivnosti 
                     
                  
               
                     
                        3.
                     
                  
                  
                     
                        Odgovarajuće obavješćivanje korisnika, potencijalnih korisnika i javnosti
                     
                  
                  
                     
                        Odgovorno tijelo/delegirano tijelo
                     
                  
                  
                     
                        Interno obavješćivanje i komunikacija 
                     
                  
               
                     
                        4.
                     
                  
                  
                     
                        Primjerene kontrole
                     
                  
                  
                     
                  
                  
                     
                        Odgovorno tijelo/delegirano tijelo
                     
                  
                  
                     
                        Kontrolne aktivnosti
                     
                  
               
                     
                        5.
                     
                  
                  
                     
                        Djelotvorni sustavi i postupci kojima se osigurava da se sva dokumentacija koja se odnosi na rashode i kontrole čuva radi osiguravanja odgovarajućeg revizijskog traga
                     
                  
                  
                     
                        Odgovorno tijelo/delegirano tijelo
                     
                  
                  
                     
                        Kontrolne aktivnosti
                     
                  
               
                     
                        6.
                     
                  
                  
                     
                        Pouzdani računalni sustavi za računovodstvo, za pohranu i prijenos financijskih podataka i podataka o pokazateljima, za praćenje i izvješćivanje
                     
                  
                  
                     
                        Odgovorno tijelo/delegirano tijelo
                     
                  
                  
                     
                        Kontrolne aktivnosti/interno obavješćivanje i komunikacija
                     
                  
               
                     
                        7.
                     
                  
                  
                     
                        Djelotvorna provedba postupaka za sprečavanje, otkrivanje i ispravljanje nepravilnosti, uključujući razmjerne mjere protiv prijevara
                     
                  
                  
                     
                        Odgovorno tijelo/delegirano tijelo
                     
                  
                  
                     
                        Kontrolne aktivnosti
                     
                  
               
                     
                        8.
                     
                  
                  
                     
                        Odgovarajući postupci za sastavljanje financijskih izvještaja, izjave o upravljanju i godišnjeg sažetka završnih revizorskih izvješća i provedenih kontrola
                     
                  
                  
                     
                        Odgovorno tijelo/delegirano tijelo
                     
                  
                  
                     
                        Kontrolne aktivnosti
                     
                  
               
                     
                        9.
                     
                  
                  
                     
                        Odgovarajuća i potpuna evidencija o povrativim, vraćenim i poništenim iznosima 
                     
                  
                  
                     
                        Odgovorno tijelo/delegirano tijelo
                     
                  
                  
                     
                        Kontrolne aktivnosti 
                     
                  
               
                     
                        10.
                     
                  
                  
                     
                        Odgovarajući opis i razdvajanje funkcija, funkcionalna neovisnost od nadležnog tijela i odgovarajući sustavi kako bi se osiguralo da bilo koje drugo tijelo koje provodi revizije ima potrebnu funkcionalnu neovisnost i uzima u obzir međunarodno prihvaćene revizijske standarde
                     
                  
                  
                     
                        Revizorsko tijelo
                     
                  
                  
                     
                        Unutarnje okruženje
                     
                  
               
                     
                        11.
                     
                  
                  
                     
                        Odgovarajuće revizije sustava
                     
                  
                  
                     
                  
                  
                     
                        Revizorsko tijelo
                     
                  
                  
                     
                        Kontrolne aktivnosti
                     
                  
               
                     
                        12.
                     
                  
                  
                     
                        Odgovarajuće revizije rashoda
                     
                  
                  
                     
                  
                  
                     
                        Revizorsko tijelo
                     
                  
                  
                     
                        Kontrolne aktivnosti
                     
                  
               
                     
                        13.
                     
                  
                  
                     
                        Odgovarajuće revizije računâ
                     
                  
                  
                     
                  
                  
                     
                        Revizorsko tijelo
                     
                  
                  
                     
                        Kontrolne aktivnosti
                     
                  
               
                     
                        14.
                     
                  
                  
                     
                        Odgovarajući postupci za pružanje pouzdanih mišljenja i revizorskih izvješća
                     
                  
                  
                     
                        Revizorsko tijelo
                     
                  
                  
                     
                        Kontrolne aktivnosti
                     
                  
               
            
               Tablica 2.
            
            
            
               Klasifikacija ključnih zahtjeva za sustave upravljanja i kontrole s obzirom na njihovo funkcioniranje
            
            
                     
                        1. kategorija
                     
                  
                  
                     
                        Dobro funkcionira. Poboljšanja nisu potrebna ili su potrebna manja poboljšanja.
                     
                  
               
                     
                        2. kategorija
                     
                  
                  
                     
                        Funkcionira. Potrebna su neka poboljšanja.
                     
                  
               
                     
                        3. kategorija
                     
                  
                  
                     
                        Djelomično funkcionira. Potrebna su znatna poboljšanja.
                     
                  
               
                     
                        4. kategorija
                     
                  
                  
                     
                        U osnovi ne funkcionira.